text: ৭৬২–৭৬৩ খ্রিষ্টাব্দের আলীয় বিদ্রোহ অথবা বিশুদ্ধ আত্মা মুহাম্মাদের বিদ্রোহ ছিল নতুন প্রতিষ্ঠিত  আব্বাসীয় খিলাফতের বিরুদ্ধে আলীয়দের শাখা হাসানিয়দের একটি বিদ্রোহ। মুহাম্মাদ আল নাফস আল জাকিইয়া ("বিশুদ্ধ আত্মা" বলেও পরিচিত) এবং ইব্রাহিম ইবনে আব্দাল্লাহর নেতৃত্বাধীন হাসানিয়রা উমাইয়া পরিবারের ক্ষমতার বৈধতাকে অস্বীকার করে। আব্বাসীয়দের ক্রমবর্ধান অত্যাচারের প্রতিক্রিয়ায় দুই ভাই মুহাম্মাদ ৭৬২ খ্রিষ্টাব্দের সেপ্টেম্বরে মদিনায় এবং ইব্রাহিম নভেম্বরে বসরায় বিদ্রোহ শুরু করেন। বিদ্রোহে তাদের অনুসারীদের উদ্দীপনাহীন সমর্থনের পাশাপাশি যথাযথ সমন্বয় ও সংগঠনের অভাবে খলিফা আল মনসুরের নেতৃত্বে আব্বাসীয়রা দ্রুত পদক্ষেপ নিতে পেরেছিল। ইব্রাহিমের বিদ্রোহ ঘোষণার মাত্র দুই সপ্তাহ পর খলিফা হেজাজে মুহাম্মাদের মুখোমুখি হয়ে তাকে পরাজিত করেন এবং ইব্রাহিমের বিদ্রোহ দমনের জন্য সৈন্য প্রেরণ করেন। ইব্রাহিম দক্ষিণ ইরাকে প্রাথমিকভাবে কিছু সফলতা লাভ করেন কিন্তু যুদ্ধ পরিচালনা ও ভবিষ্যৎ রাজনৈতিক লক্ষ্য নিয়ে প্রতিদ্বন্দ্বী শিয়া দলগুলোর মধ্যে মতবিরোধ দেখা দিলে তার সৈন্যদের মাঝে বিভাজন শুরু হয়। অবশেষে ইব্রাহিমের বাহিনী ৭৬৩ খ্রিষ্টাব্দের জানুয়ারিতে বাখামরায় পরাজিত হয়। এর অল্পকিছুদিন পর আঘাতের ফলে ইব্রাহিম মারা যান। বিদ্রোহের ব্যর্থতা আলীয় উত্তেজনাকে প্রশমিত করতে না পারলেও এটি আব্বাসীয় রাজবংশের ক্ষমতার ভিত্তি আরও দৃড় করেছিল।
  
  তথ্যসূত্র
  
  বিষয়শ্রেণী:৭৬০-এর দশকের দ্বন্দ
title: ৭৬২-৭৬৩ খ্রিষ্টাব্দের আলীয় বিদ্রোহ